recursal/SuperWikiNEXT-32B huggingface dataset:
**Terlash**, ter chiqishi — organizmni sovitadigan fiziologik mexanizmlarning biri. Terlashda suv-tuz balansi saqlanadi (qarang Moddalar almashinuvi) va teri yuzasidan ter ajraladi. Terlash uzluksiz, asosan, reflektor tarzda boʻladi.Terlash refleksi retseptorlari teri, shilliq pardalar va muskullarda, T. markazi bosh miya, gipotalamus, uzunchoq va orqa miyada joylashgan. Termoregulyatsiya, ayniqsa, yuqori haroratda ogʻir mehnat qilinganda, T.ning ahamiyati katta. Havo temperaturasi yuqori boʻlganda T. organizmni issiqlab ketishdan saqlaydi. Odam tinch turganida temperatura normal boʻlganda T. bilinmaydi, lekin teridan suvning bugʻlanishi va T. hisobiga sezilmaydigan darajada namlikning yoʻqolishi kuzatiladi (organizm bir kechakunduzda oʻrta hisobda 500 ml ga yaqin suv yoʻqotadi). Atrof muhitning temperaturasi koʻtarilishi bilan ter bezlari va boshqa bezlar faoliyatining kuchayishi hisobiga odam koʻp terlaydi. Masalan, 50° dan yuqori temperaturada 1 soatda 2 l (litr)gacha ter ajraladi. Yuqori temperatura sharoitida organizmdagi suv zaxirasining oʻrni toʻldirilmasa ham suv ter bilan ajralaveradi. Bu esa organizmning suvsizlanishiga va koʻpchilik fiziologik funksiyalar (nafas olish, qon aylanishi va boshqalar)ning buzilishiga olib keladi. Uzoq vaqt yuqori temperaturaning taʼsir etishi va unga oʻrganish T.ni kamaytiradi. Shuning uchun issiq mamlakatlarda yashovchi kishilar terisi yuqori temperaturada ham quruq boʻladi. T. koʻp miqdorda issiq va achchiq ovqat isteʼmol qilinganda, suv ichilganda, jismoniy zoʻriqqanda, isitma koʻtarilganda, qayajonlanganda va boshqa holatlarda kuchayadi. Kishi hayajonlanganda (masalan, qoʻrqqanda) kaft, oyoq tagi terlaydi, shuningdek, peshonadan va gavdaning boshqa joylaridan ter chiqadi. Baʼzi odamlar koʻp terlaydi. Bunday kishilar, albatta, vrachga murojaat etishlari kerak. Hech qanday sababsiz T. biror kasallik belgisi boʻlishi mumkin.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Narimon Baqozoda** (1935-yil 26-yanvar, Samarqand viloyati, Oʻzbekiston SSR, SSSR – 2009-yil 26-yanvar, Dushanbe, Tojikiston) – tojik shoiri, Tojikiston maorifi aʼlochisi, Tojikistonda xizmat koʻrsatgan madaniyat xodimi, Tojikiston yozuvchilar uyushmasi aʼzosi.

Hayoti
------

Narimon Baqozoda 1935-yil 26-yanvar kuni Oʻzbekiston SSRga qarashli boʻlgan Samarqand viloyatida tugʻilgan. Uning otasi „Tojikiston ovozi" gazetasi jurnalisti Abdulato Baqozoda edi. U 1960-yil Samarqand davlat universitetining tarix fakultetini muvaffaqiyatli tamomlaydi.

1960-yildan 1967-yilgacha „Sovet Tojikistoni" gazetasida boʻlim mudiri lavozimida faoliyatini boshladi. Narimon Baqozoda 1967-yildan 1970-yilgacha „Irfon" nomli bolalar va oʻsmirlar davlat nashriyotining adabiy boʻlimi mudiri lavozimida ishladi. U 1970-yil „Sovet Tojikistoni" gazetasining malaka oshirish markazida tahsil oldi. U 1972-yilda Tojikiston davlat kinematografiya qoʻmitasining „Tojik film" kinostudiyasida direktor lavozimida ishladi. Narimon Baqozoda 1973-yildan 1974-yilgacha Tojikiston davlat kinematografiya qoʻmitasi direktori lavozimida faoliyat yuritdi. U 1974-yildan 1979-yilgacha „Mashʼal" jurnali masʼul kotibi sifatida faoliyatini davom ettirdi. Narimon Baqozoda 1979-yili Tojikiston davlat tabiatni muhofaza qilish qoʻmitasi raisining birinchi oʻrinbosari lavozimiga tayinlandi. U bu lavozimda 2003-yilgacha ishladi. 

Narimon Baqozoda 2009-yil 26-yanvar kuni Tojikiston Respublikasiga qarashli boʻlgan Dushanbe shahrida vafot etdi.

Ijodi
-----

Narimon Baqozodaning ilk kitobi „Guldasta" nomi ostida chop etilgan edi. Shundan soʻng uning „Sheʼrlar, topishmoqlar va chistonlar" toʻplami, 1975-yilda „Surnay" kitobi hamda 1978-yilda „Halol osh" nomli kitoblari nashrda chiqdi.

Mukofotlari
-----------

Narimon Baqozoda 1970-yilda „Jasoratli mehnati uchun" medali bilan taqdirlangan. Bundan soʻng, Joliot Kyuri nomidagi Germaniya tinchlik qoʻmitasining „Shon-sharaf ordeni" bilan mukofotlangan. U 1993-yili „Tojikiston xalq taʼlimi aʼlochisi" mukofoti bilan taqdirlangan.

Manbalar
--------

1. ↑  „Наримон Бақозода". Qaraldi: 17-sentabr 2023-yil.
2. ↑  „Рӯзгору осори ибратомӯзи Наримон Бақозода Read more: https://www.asiaplustj.info/tj/news/tajikistan/society/20200126/ruzgoru-osori-ibratomuzi-narimon-baqozoda". Qaraldi: 17-sentabr 2023-yil.
***At the Seashore*** (polyakcha: *Nad brzegiem morza*) – polshalik rassom Anna Bilińska tomonida 1886-yilda chizilgan surat. Hozirda ushbu sanʼat asari Polshaning Varshava shahridagi Milliy muzeyda saqlanadi.

Tavsif
------

Rasmda kichkina qizi bilan qum ustida oʻtirgan baliqchilar qishlogʻidan kelgan yosh ayol tasvirlangan. Ayolning oʻng tarafida oyoqlarining yonida baliq tutish uchun ishlatiladigan halqali toʻri yotadi. Uzoqdan sokin dengizda yelkanli qayiqlar koʻrib turibdi. Rasmda kulrang boshqa ranglarga qaraganda koʻproq ishlatilganligi yaqqol bilinadi. Rassom ushbu rasm yaralishida tomoshabin eʼtiborini asarning chuqur maʼnosiga yoʻnaltiradigan Rückenfigur kompozitsion sxemasidan foydalangan.

Tahlil
------

1885-1886-yillarda Bilinska Parijni tark etib, yozgi taʼtilini Normandiyaning Pourvilleda oʻtkazgan edi. Ushbu davrda unga Varshavadan kelgan akasi Władysław yordam beradi. Bu davrda uning rassom otasi va yaqin doʻsti Klementyna Krassowskaning yaqinda vafot etishi natijasida katta tushkunlikni boshdan kechiradi. *"At the Seashore" asari* rassom ijodidagi eng yaxshi va mashhur asarlardan biri hisoblanadi. Rasmda Ingiliz koʻli boʻyida joylashgan plyajdagi haqiqiy manzara tasvirlangan hamda chuqur ohangdor tuygʻuni aks ettiradi. Rassom nafaqat gʻamgin muhit va dengiz qirgʻogʻining bepoyonligini, balki onalikning murakkab tabiatini ham kuzatuvchiga ajoyib qilib yetkazadi. Orqa tomonda tasvirlangan ona va uning bolasining figuralari dengizning kengligi bilan ajralib turadi, bu koʻpincha bolani yoʻqotganidan keyin motam belgisi sifatida talqin qilinadi .

Manbalar
========

1. ↑  „Nad brzegiem morza" (pl). Qaraldi: 1-noyabr 2020-yil.
2. ↑  „"MĘSKIE" MALARSTWO ANNY BILIŃSKIEJ-BOHDANOWICZOWEJ" (pl) (4-sentyabr 2017-yil). Qaraldi: 1-noyabr 2020-yil.
3. ↑  „Anna Bilińska-Bohdanowicz. Artystka niezłomna" (pl) (28-avgust 2017-yil). Qaraldi: 1-noyabr 2020-yil.
Koordinatalari: 39°52′11″N 48°03′36″E﻿ / ﻿39.86972°N 48.06000°E﻿ / 39.86972; 48.06000GOKoordinatalari: 39°52′11″N 48°03′36″E﻿ / ﻿39.86972°N 48.06000°E﻿ / 39.86972; 48.06000GO

**Imishli** (ozarbayjoncha: *İmişli*) — shahar va Ozarbayjonning Imishli tumanining markazi.

Tarixi
------

Rossiya podsholigi davrida Qaradonlu Javadxon maʼmuriyatiga tegishli edi. 1906-yilda Qaradonlu viloyatida birinchi maktab tashkil etilgan boʻlib, hududda koʻplab turar-joy binolari, karvonsaroylar, tegirmon va doʻkonlar joylashgan. 1930-yil avgust oyida Mil- Mug'onda Qaradonlu viloyat sifatida tashkil etildi. Oktyabr inqilobidayoq melioratsiya va irrigatsiya ishlari jadal sug'oriladigan o'simlikchilik asosida amalga oshirildi.

1933-yili Qaradonlu tarixiy hududida Qaradonlu mashina-traktor zavodi qurildi. Alat va Yerevan o'rtasida temir yo'l qurilishi natijasida odamlar viloyat markazidan temir yo'l stantsiyalari chekkasiga ko'chib o'tdilar. Aholining ko'payishi Qaradonlu va Imishlida ikki qavatli g'ishtli binolarni ishlab chiqardi. Viloyat markazi u yerga koʻchirilib, viloyat Imishli tumaniga aylantirildi. Imishli qishlogʻi ham kengaydi. Qishloq qiyofasini butunlay o‘zgartirib yuborgan davlat uylari qurildi.

1944-yilda Imishli shahar tipidagi posyolka maqomiga ega boʻlib, 1960-yillarda shahar maqomiga ega boʻldi. 1959-yilda Behramtepa hududidagi Aras daryosida suv ombori ishlatilgan - bu o'sha davrda noyob edi.

Ajoyib odamlar
--------------

* Prof. Doktor Vusal Gasimli, Ozarbayjon Respublikasi Iqtisodiy islohotlarni tahlil qilish va kommunikatsiya markazi ijrochi direktori.

Infratuzilma
------------

Qaradonlu hududi Aras daryosi yaqinida qulay hududda joylashgan boʻlib, suv resurslari, unumdor yer va karvon yoʻllari bilan taʼminlangan. Bosh Mug'om va Azizboiov irrigatsiya kanallari Imishli, Bilasuvar va Soatli tumanlari yer maydonlarini suv bilan ta'minlaydi.

Madaniyati
----------

### Sport

Shaharda bitta professional futbol jamoasi bor, Mil-Mug'an hozirda Ozarbayjon futbolining ikkinchi toifasi, Ozarbayjon Birinchi divizionida raqobatlashmoqda.

Galereya
--------

* 
*

Manbalar
--------

1. ↑  „Imishli" (az). 15-dekabr 2018-yilda asl nusxadan arxivlandi. Qaraldi: 25-yanvar 2014-yil.
2. ↑  „Imishli" (az). 29-sentabr 2018-yilda asl nusxadan arxivlandi. Qaraldi: 25-yanvar 2014-yil.
3. ↑  „"MKT-Araz" başqa ad altında çıxış edəcək=" (az). *sportarena.az*. 21-avgust 2018-yilda asl nusxadan arxivlandi. Qaraldi: 10-sentabr 2013-yil.

Havolalar
---------

* Imishli (as İmişli) GEOnet nomlar serverida
* Location map Wayback Machine saytida arxivlandi (2016-03-05). World and City Maps

Andoza:Imishli tumaniAndoza:Administrative divisions of Azerbaijan
Olimlar laboratoriyada ishlashmoqda. La Rioja Universiteti, Argentina.
**Olim** (*ilm* soʻzidan) atamasi bilan keng maʼnoda tizimli ravishda bilim yigʻuvchi shaxs nomlanadi. Ayollar uchun olima soʻzi ishlatiladi. Tor maʼnoda esa olim, deb ilmiy uslubdan foydalanuvchi shaxsga aytiladi. Olim fanning bir yoki bir necha sohasida mutaxassis boʻlishi mumkin. Ushbu maqolada atamaning tor maʼnoda qoʻllanishi yoritiladi. Olimlar tabiatni fizik, matematik va ijtimoiy jihatlardan chuqurroq tushunish uchun tadqiqotlar olib borishadi.

Voqeʼlik (reallik) ning moddiy boʻlmagan va oʻlchab boʻlmaydigan jihatlarini faylasuflar oʻrganadi. Olimlar shuningdek amaliy maqsadlarda ishlatish uchun qurilmalar yasaydigan muhandislardan ham farqlanishadi. Fan amaliy foyda keltirib chiqadigan nuqtaga yetganida, u *amaliy fan*, deb nomlanadi (bu yerdan u muhandislik bilan yaqin ishlay boshlaydi). Fan voqeʼlikning nomoddiy xususiyatlarini oʻz ichiga olsa, u *tabiiy falsafa*, deb ataladi.

Zamonaviy olim ishiga oʻxshash faoliyat bilan shugʻullanuvchi ijtimoiy rollar XVII asrda paydo boʻla boshladi. Gʻarbda XX asr boshlarigacha fan bilan shugʻullanadiganlar „tabiiy faylasuflar" yoki „fan odamlari", deb atalardi.

Olimlar universitet, institutlar yoki shirkatlar uchun ishlashadi. Shaxsiy tadqiqot oʻtkazuvchi olimlar ham mavjud. Olimlar mutaxassislik darajasini bildiruvchi ilmiy unvonlar olishlari mumkin (dotsent, doktor, professor kabi).

Manbalar
--------

1. ↑  Isaac Newton (1687, 1713, 1726). "[4] Rules for the study of natural philosophy", *Philosophiae Naturalis Principia Mathematica*, Third edition. The General Scholium containing the 4 rules follows Book **3**, *The System of the World*. Reprinted on pages 794-796 of I. Bernard Cohen and Anne Whitman's 1999 translation, University of California Press ISBN 0-520-08817-4, 974 pages.
2. ↑  Oxford English Dictionary, 2nd ed. 1989
3. ↑  Nineteenth-Century Attitudes: Men of Science.
4. ↑  Friedrich Ueberweg, History of Philosophy: From Thales to the Present Time. C. Scribner's sons v.1, 1887
5. ↑  Steve Fuller, Kuhn VS. Popper: The Struggle For The Soul Of Science. Columbia University Press 2004. Page 43. ISBN 0-231-13428-2
6. ↑  *Science* by American Association for the Advancement of Science, 1917. v.45 1917 Jan-Jun. Page 274.

  


|  |  |
| --- | --- |
| Fanlar | *Fanlar haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Gamze Özchelik** (1982-yil 26-avgustda dunyoga kelgan) – turk aktrisasi, modeli va teleboshlovchisi. Gamzening sobiq turmush oʻrtogʻi Ugʻur Pektosh bilan „Arka sokaklar" nomli kriminal serialida birga rol oʻynagan va juda katta mashhurlika erishadi. „Arka sokaklar" turk seriali eng uzuni. Sobiq sevgilisi Okan Yalabik bilan „Serseri" serialida birga rol oʻynagan. Uning yana bir mashhur seriali Jeffersonsning turkcha remeyk „Tatlı Hayat", „Canan" va „Mehmetchik Kutʼül Amare" tarixiy serialidir. U faxriy aktyor Haluk Bilginer bilan uch marta rol oʻynagan.

Biografiya
----------

Uning onasi turk millatiga mansub boʻlib, Usmonlilar imperiyasining Saloniki shahridan (hozirgi Gretsiyada) koʻchib kelgan. Maltepe Anadolu Liseyida maktabida tahsil olgan va Istanbul Bilgi Universitetini tamomlagan.. 1999-yilda Elite Model loyhasida gʻolib chiqgan. Shundan soʻng aktyorlikka ilk qadamlarini qoʻyadi. Gamze shuningdek, *Popstars*, *Popstar 1* va *Pop Idol*, *Turkstar* turkiy versiyasining ham boshlovchisi boʻlgan.

2004-yilda Hyrsız Var nomli filmda rol oʻynadi. 2006-yilda Tiyatrokare sahnalashtirgan Seni Seviyorum spektaklida kotib rolini ijro etgan.

U „Arka sokaklar" politsiya serialidagi Zeynep Akyuz Atesh obrazi bilan tanildi. Ushbu serialdagi hamkasbi Ugʻur Pektoshga turmushga chiqdi. Bu nikohdan soʻng ular oʻgʻil farzandli boʻlishadi. Er-xotin 2011-yilda ajrashishadi. Mehmetchik Kutʼül Amare serialida Elizabet obrazini oʻynagan. 2017-yilda „Umuda Koʻshanlar" yordam uyushmasiga asos solgan.

Filmografiya
------------

### Seriya

| Yil | Sarlavha | Rol | Eslatma |
| --- | --- | --- | --- |
| 2000 | *Eyvah Qizim Büyüdü* | Alt Komşu |  |
| 2001 | *Cinlerle Periler* | Yasemin Barin |  |
| 2001-2003 | *Tatli Hayot* | Pelin (2) |  |
| 2003-2004 | *Serseri* | Sibel |  |
| 2005 | *Düşler va Gerçekler* |  |  |
| *Savcining Karisi* | Melda |  |
| 2006-2009 yillar | *Arka Sokaklar* | Komiser Zeynep Akyuz Atesh |  |
| 2011-2013 |  |
| 2011 | *Canan* | Ayshe Canan Bernard |  |
| 2013 | Bunday Bitmesin | Emel (mehmon roli) | 1-qism (48-qism) |
| *Fotih* | Chichek xatun |  |
| 2018 | *Mehmetchik Kutʼül Amare* | Elizabet |  |

### Kino

* Hırsız Var! (2004)

Manbalar
--------

1. ↑  „Arka Sokaklar Dizisi Gerçek Oldu! Gamze Özçelik Evlendi" (Turkish) (25-sentyabr 2012-yil). 6-iyul 2015-yilda asl nusxadan arxivlandi.
2. ↑  „Arka Sokaklar 17'nci sezonu ile yakında başlıyor!" (9-avgust 2022-yil).
3. ↑  „Sadece dudaklarımız birbirine değdi" (19-yanvar 2005-yil).
4. ↑  „Gamze Özçelik kimdir?" (30-mart 2021-yil).
5. ↑  „Gamze Özçelik Biyografi - Gamze Özçelik Resmi İnternet Sitesi, Gamze Özçelik Fotografları, Gamze Özçelik Videoları". *www.gamzeozcelik.net*. 6-yanvar 2019-yilda asl nusxadan arxivlandi. Qaraldi: 16-sentyabr 2023-yil.
6. ↑  „Derneğin adı belli oldu - Hayat Haberleri". *web.archive.org* (3-may 2018-yil). 3-may 2018-yilda asl nusxadan arxivlandi. Qaraldi: 10-avgust 2023-yil.

Tashqi havolalar
----------------

* Gamze Özçelik IMDbda
Terks va kaykos orollari - Bagama orollarining janubi-sharqiy qismidagi Terke, Kaykos va 30 dan ortiq boshqa orollardan iborat Buyuk Britaniya mulki. Maydoni 430 km². Maʼmuriy markazi — KokbernTaun shahri. Aholisi 14 ming kishidan ziyod, 90% dan ortigi Afrika qitʼasidan borgan. Rasmiy til — ingliz tili. Orollar marjon ohaktoshlaridan tuzilgan boʻlib, riflar bilan o‘ralgan. Karst keng tarqalgan. Iqlimi tropik, passat, oylik tralar 23—27°. Kuchli shamol va dovullar bo‘lib turadi. Yillik yog‘in o‘rtacha 1000 mm. Sho‘r ko‘l ko‘p. Doim yashil butazorlar, kokos palmasi plantatsiyalari bor. Orolni 1512-yilda ispanlar egallagan. 17-asrda orolga Bermuda o.laridan Aholi kelib urnashgan. 1766-yildan Buyuk Britaniya mulki. 1874—1962-yillarda Yamayka tarkibida bulgan. 1959-yilda oʻzinioʻzi ichki boshqarish huquqiga ega bo‘ldi. Orol muhim moliya markazlaridan. Qishloq xo‘jaligida dukkakli ekinlar, makkajo‘xori, meva va sabzavotlar ekiladi. Dengizdan baliq ovlanadi. Baliq konservalash, qurilish materiallari ishlab chiqarish. korxonalari mavjud. Yirik orollarda xalqaro aeroportlar bor. Turizm rivojlangan. Asosiy tashqi savdo hamkorlari: Amerika Qo‘shma Shtatlari, Buyuk Britaniya, Yamayka.
Terks va Kaykos-Buyuk Britaniyaning Karib dengizi havzasidagi dengizorti hududi hisoblanadi.Rasmiy ma‘lumotlarga ko‘ra,Terks va Kaykos orollari dunyoning mustaqil davlatlar qatoriga kirdi,chunki 1982-yil orollar o‘z mustaqilligiga erishdi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |  |  |  |
| --- | --- | --- | --- | --- |
| 

| * k
* m
* t

Shimoliy Amerika mamlakatlari |
| --- |
|  |
| 
AQSh • Kanada • Meksika • Panama • Gvatemala • Nikaragua • Kosta-Rika • Barbados • Beliz • Kuba • El Salvador • Dominika Respublikasi • Grenada • Gaiti • Honduras • Yamayka • Sent Vinsent va Grenadinlar • Sent Lyusiya • Trinidad va Tobago • Dominika • Sent Kitts va Nevis • Antigua va Barbuda • Bagamalar

---

**Tobe hududlar:** Virginiya orollari • Angilya • Aruba | Bermuda orollari • Boneyr, Sint-Estatius va Saba • Britaniya Virgin orollari • Gvadelupa • Grenlandiya • Kayman orollari • Klipperton • Kyurasao • Martinika • Montserrat • Navassa • Puerto-Riko • San Andrés-va-Providensiya • Sen-Bartelemi • Sen-Marten • Sen-Pyer va Mikelon • Sint-Marten • Terks va Kaykos orollari • Venesuella federal mulki | 
 |

 |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ingliz-xitoy urushi** (1840— 42), birinchi „afyun" urushi — Angliyaning Xitoyga qarshi bosqinchilik urushi. Angliya Xitoyni oʻziga qaram, yarim mustamlaka yoki mustamlaka mamlakatga aylantirish maqsadida boshlagan. Angliya hukumati oʻz tovarlari, ayniqsa afyun uchun Xitoy bo-zorlarini ochish yoʻlidagi diplomatik xattiharakatlari muvaffaqiyatsizlikka uchragach (1792—93-yillardagi Ma-kartney missiyasi, 1816-yil dagi Amxerst missiyasi), inglizlar zoʻravonlik yoʻliga oʻtganlar. 1839-yil 3-iyunda imperatorning maxsus vakili Lin Szesyuy buyrugʻiga koʻra, xorijiy savdogarlardan tortib olingan afyunlar ommaviy suratda yoʻq qilina boshlangan. Bu Angliyaning Xitoyga qarshi urush ochishiga bahona boʻlgan. 1839-yilning 2-yarmida ingliz va Xitoy harbiy kemalari oʻrtasida bir necha marta qurolli toʻqnashuv sodir boʻlgan. Angliya metropoliyadan koʻmakchi harbiy qismlar yetib kelishi bilan 1840-yil iyundan Xitoyga qarshi urush eʼlon qilmasdan rejaviy harbiy harakatlarni boshlab yuborgan, inglizlar Guanchjou, Syamin, Ninbo sh.larini, Minszyan va Yanszi daryolarining quyilish havzalarini qamal qilgan. 1840-yil iyulda Dinxay (Chjou-shan o.larida) bosib olingan, avgustda ingliz kemalari Shim.dagi Tyanszin portiga kirgan, bu imperator saroyidagilarni sarosimaga solib qoʻygan. Lin Szesyuy Guandundagi vazifasidan ozod qilingan. Afyun savdosini taqiklash haqidagi 1840-yil noyabr

dagi farmon bekor qilindi. Sulh shartno-masi tuzish haqida yashirin ravishda inglizxitoy muzokaralari boshlab yuborilgan. Xitoy hukmron doiralarini yon bosishga majbur etish maqsadida 1841-yil yanvarda ingliz qoʻmondonligi Guanchjou yaqinidagi bir necha istehkomlarni egallab olgan. Bunga javoban imperator rasmiy ravishda Angliyaga urush eʼlon qilgan (1841-yil fevral). Harbiy harakatlar, asosan, Guandun viloyatida boʻlgan. 1841-yil mayda Guanchjou rayonida kelishuv bitimi imzolangan, lekin ingliz soldat va ofitserlari tinch aholini talashni davom ettirishgan. Bu Guandun, Futszyan, Szyansu va b. viloyat aholisining qurolli kurash boshlashiga sabab boʻlgan. 1841-yil avgustdan harbiy harakatlar qayta boshlangan. Inglizlar Syamin, Ninboni bosib olganlar. 1842-yil iyunda Usun (Shanxay atrofida), Chjenszyan (Yan-szida) istehkomlari egallangan. 1842-yil 29-avgustda Sin xukumati teng huquqli boʻlmagan Nankin bitimini imzolagan. Bu urush Xitoy tarixida yangi davrni boshlab bergan: Xitoy jamiyati feodal (mulkdorlik) jamiyatdan yarim mustamlaka va yarim feodal (mulkdor) jamiyatga aylana boshlagan; bu urushdan soʻng Xitoy xalqi 100 yildan ortiq davr mobaynida xorij davlatlari va ichki reaksiyaning birlashgan kuchlariga karshi kurash olib bordi.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Lesogor GESi** (Ruxiala GESi, GES-10) — Leningrad viloyati, Lesogorskiy qishlogʻidagi Vuoksa daryosidagi gidroelektrostantsiya. TGC-1 PJSCga tegishli Vuoksinskiy GES kaskadi tarkibiga kiradi.

GES quvvati — 118 МВт, oʻrtacha yillik elektr energiyasi ishlab chiqarish — 613 млн кВт·ч. Stansiyada по 29,5 МВт ega 4 ta oʻzgaruvchan qanotli gidravlika bloklari mavjud.

Tarixi
------

1937-yil mart oyida GESning toʻrtta gidroagregatidan birinchisi ishga tushirildi va 1937-yil dekabr oyida stansiya toʻliq quvvat bilan ishladi. 1940-yilda Sovet-Fin urushi natijasida Lesogorskaya GESi SSSRga oʻtdi. Oʻsha yilning sentabr oyida Viborg va Leningradga yangi elektr uzatish liniyalari qurilishi yakunlandi va stansiya Lenenergo energetika tizimini energiya bilan taʼminlay boshladi.

Lesogorskaya GESi zamonaviy shaklda qurilishi 1934-yil avgust oyida boshlangan. Finlandiya muhandislari tomonidan oʻylab topilganidek Vuoksa kanalida 151 м uzunlikdagi toʻgʻon qurilgan, uning asosi tosh edi.

Ulugʻ Vatan urushi paytida 1941-yil 22-avgustda Lesogorskaya GESi Finlandiya qoʻshinlari tomonidan bosib olingan. Uning hududidagi janglar izsiz oʻtmadi — gidroelektrostantsiya qisman vayron boʻldi. 1944-yil avgust oyida Leningrad viloyati ozod qilingandan soʻng darhol uni qayta tiklash ishlari boshlandi. 1945-yil 19-dekabrda Lesogorskaya GESi qayta ishga tushirildi.

Buyurtma raqami SSSR Energetika vazirligining 1949-yil 5- avgustdagi 235-sonli buyrugʻi bilan Svetogorskaya va Lesogorskaya GESlari № 2000-sonli  1 Lenenergo kaskadga birlashtirildi. 2005-yilda Vuoksa GESlari kaskadi TGC-1 OAJ tarkibiga kirdi.

Modernizatsiya
--------------

2006-yilda Lesogorskaya GESining uchta gidroelektr bloki bilan quvvati 70,5 МВт tashkil etdi. 2009-2013-yillarda Vuoksa GES kaskadini kompleks rekonstruksiya qilish jarayonida stansiyaning mavjud по 29,5 МВт yangilariga almashtirildi. Shunday qilib Lesogorskaya GESining oʻrnatilgan quvvati 118 МВт ga yetdi.

* 2010-yilda 1-sonli GES rekonstruksiyadan soʻng ishga tushirildi.
* 2011-yilda rekonstruksiya qilingan 2-sonli gidroagregat ishga tushirildi.
* 2012-yilda Lesogorskaya GESida 3-sonli GES ishga tushirildi.
* 2013-yil 18-dekabrda 4-sonli GES ishga tushirildi, Vuoksa GES kaskadini rekonstruksiya qilish yakunlandi.

Manbalar
--------

1. ↑  „На Лесогорской ГЭС запущен новый агрегат". *Росбалт* (19-yanvar 2010-yil).
2. ↑  „Губернатор Ленобласти и глава ТГК-1 запустили гидроагрегат на Лесогорской ГЭС". *BigpowerNews* (28-fevral 2011-yil).
3. ↑  „На Лесогорской ГЭС завершились испытания очередного нового ГА". *ЭнергоНьюс* (23-iyul 2012-yil).

Havolalar
---------

* „Каскад Вуоксинских ГЭС".  ТГК-1. 20-fevral 2022-yilda asl nusxadan arxivlandi. Qaraldi: 30-iyun 2022-yil.



* Lesogorskaya GES na sayte Moya Energiya Wayback Machine saytida arxivlandi (2019-10-23).
* Lesogorskaya GES na sayte Moya Energiya Wayback Machine saytida arxivlandi (2021-05-19).
* Lesogorskaya GES
* Noviy gidroagregat Lesogorskoy GES proverili „monetkoy na schaste"
* Na Lesogorskoy GES vvedena v ekspluatatsiyu tretya turbina
* Na Lesogorskoy GES v Lenoblasti zapuщen noviy gidroagregat
* Na Lesogorskoy GES vveli v ekspluatatsiyu noviy gidroagregat moщnostyu 29,5 MVt
**Ibrohim Solihovich Sodiqov** (1952-yil, 5-yanvar, Toshkent, Oʻzbekiston SSR) — oʻzbekistonlik olim, texnika fanlari doktori (2001), professor (2001).

Biografiyasi
------------

Ibrohim Sodiqov 1952-yil 5-yanvar Toshkent shahrida tugʻilgan. 1969—1974-yillarda Toshkent politexnika institutida tahsil olgan. Mutaxassisligi aloqa
yoʻllari muhandisi. 1974—1975-yillarda Toshkent avtomobil-yoʻllar instituti stajyor-oʻqituvchisi, 1975—1976-yillarda Toshkent avtomobil-yoʻllar instituti yoʻllarni qidirish va loyihalash kafedrasi assistenti, 1979—1983-yillarda Toshkent avtomobil-yoʻllar instituti yoʻllarni qidirish va loyihalash kafedrasi assistenti, 1983—1985-yillarda Toshkent avtomobil-yoʻllar instituti yoʻllarni qidirish va loyihalash kafedrasi katta oʻqituvchisi, 1985—1992-yillarda Toshkent avtomobil-yoʻllar instituti yoʻllarni qidirish va loyihalash kafedrasi dotsenti, 1995—2000-yillarda Toshkent avtomobil-yoʻllar instituti yoʻl qurilishi fakulteti dekani, 2000—2001-yillarda Toshkent avtomobil-yoʻllar instituti iqtisodiyot va tadbirkorlik ishlari boʻyicha prorektori, 2001—2003-yillarda Toshkent avtomobil-yoʻllar instituti akademik litseylar va kasb-hunar kollejlari bilan ishlash boʻyicha prorektori, 2003—2012-yillarda Jizzax politexnika instituti rektori, 2012—2013-yillarda Toshkent avtomobil-yoʻllar instituti avtomobil yoʻllari va aerodromlar kafedrasi professori, 2013—2017-yillarda Lugansk milliy agrar universiteti „Yer boshqaruvi va avtomobil yoʻllarini qurilishi va geodeziya" kafedrasi professori, 2018—2020-yillarda Toshkent avtomobil-yoʻllar instituti avtomobil yoʻllarini qurish va ekspluatatsiya qilish kafedrasi professori vazifasida faoliyat olib borgan. 2020-yildan Toshkent davlat transport universiteti avtomobil yoʻllarini qurish va ekspluatatsiya qilish kafedrasi professori.

### Ilmiy faoliyati

Ibrohim Sodiqov 1976—1979-yillarda Toshkent avtomobil-yoʻllar instituti aspiranturasida, 1992—1995-yillarda Toshkent avtomobil-yoʻllar instituti doktoranturasida oʻqigan. 1982-yilda „Bir xil sathda kesishuvchi yoʻllarning chorrahasini koʻchirilgan chapga burilish bilan loyihalash" mavzusida nomzodlik dissertasiyasini 2001-yilda „Avtomobil yoʻllarining transport-ekspluatasion sifatlarini prognozlash va boshqarish" mavzusida doktorlik dissertasiyasini himoya qilgan. 170 dan ortiq ilmiy ishlar, jumladan, 7 ta darslik, 3 ta oʻquv qoʻllanma, 2 ta monografiya, 2 ta patent, 18 ta uslubiy ishlanma muallifi.

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.
2. ↑  „Institut tarixi". 27-iyul 2023-yilda asl nusxadan arxivlandi. Qaraldi: 27-iyul 2023-yil.
3. ↑  „Sadikov Ibragim Salixovich".

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Modal soʻzlar** (lotincha: *modalis* — „oʻlchov", „usul") — soʻzlovchining oʻz fikriga turlicha munosabatini anglatadigan va fikrning aniqligi, rostligi, gumonli yoki shartliligini ifodalash uchun xizmat qiladigan soʻzlar; shaklan oʻzgarmasligi bilan tavsiflanadi, gap boʻlagi vazifasida kelmaydi, gapning boshqa boʻlaklari bilan sintaktik aloqaga kirishmaydi; butun fikrga yoki uning biror qismiga taalluqli boʻlib, odatda, kirish soʻz boʻlib keladi. Modal soʻzlar 2 katta guruhga boʻlinadi: fikrning aniqligini ifodalovchi modal soʻzlar, bularga rostlik, tasdiq-ishonch, qatʼiylikni bildiruvchi soʻzlar (darhaqiqat, haqiqatan; albatta, shubhasiz, soʻzsiz va shahrik.) kiradi. Fikrning noaniqligini ifodalovchi modal soʻzlar, bularga taxmin, gumon, tusmol kabi maʼnolarni ifodalovchi soʻzlar (shekilli, chogʻi, chamasi; ehtimol, balki, aftidan va boshqalar) kiradi. Modal soʻzlar nutqda pauza, yozuvda vergul bilan ajratiladi. Modal soʻzlar takror qoʻllansa yoki emotsional mazmunli soʻz bilan birga kelsa, maʼno kuchayadi. Soʻzlashuv nutqida birdan optik modal soʻz qoʻllanishi mumkin. Modal soʻzlarni fikrning oʻzaro munosabati (xullas, demak, binobarin, qisqasi, umuman, masalan, chunonchi, jumladan, aksincha, avvalo, avvalambor, nihoyat), eʼtiborni tortish (aytganday, aytmoqchi, zotan), taʼkid (xususan, ayniqsa), emotsional maʼno (koshki, zora, yaxshiyamki, xayriyat, attang, afsuski, ajabo) kabilarni anglatuvchi modal maʼnoli soʻzlardan farqlash kerak. Modal soʻzlar va modal maʼnoli soʻzlar oʻzaro yaqin boʻlib, ularning har biriga xos belgi-xususiyatlarni aniqlash funksional grammatikaning dolzarb vazifalaridandir..

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Komil Abdulboriyevich Ferxanov** (1964-yil 5-sentyabr, Dushanbe—2021-yil 17-iyun, Ulyanovsk) — sovet va rus futbolchisi, hujumchi va yarim himoyachi.

Biografiya
----------

Dushanbe futboli tarbiyalanuvchisi. 1982-yilda u „Pomir" jamoasi tarkibida birinchi ligada debyut qildi, ammo toʻrt mavsumda bor-yoʻgʻi 21 ta oʻyinda maydonga tushib, asosiy oʻyinchiga aylana olmadi. U Tojikiston SSR yoshlar terma jamoasida oʻynagan, 1983-yilda Krossing turnirining ramziy jamoasiga kirgan, ushbu turnirning ikki karra gʻolibi hisoblanadi (1980, 1983).

Keyinchalik u Smolenskning „Iskra" va „Vaxsh" (Qoʻrgʻon-tepa) jamoalarida oʻynadi. 1987-yilda u Dushanbening „Pomir" jamoasiga qaytidi, biroq bor-yo‘g‘i bitta kubok o‘yinida maydonga tushdi. SSSR chempionatining soʻnggi mavsumlarida u „Xoʻjand" va „Regar-TadAZ" jamoalarida SSSR ikkinchi ligasida oʻynadi va yuqori oʻyin koʻrsatishi bilan ajralib turdi. 1990-yilgi mavsumda 19 ta, 1991-yilgi mavsumlarda esa 22 ta gol urgan.

SSSR parchalanganidan soʻng u Oʻzbekiston Oliy ligasi vakili Namanganning „Navbahor" jamoasiga oʻtdi. Mustaqil Oʻzbekiston chempionatining birinchi mavsumida 19 ta oʻyin oʻtkazib, ikkita gol urdi. Komil Oliy ligada toʻp surgan dastlabki legioner futbolchilardan bir boʻldi. 1992-yil mavsum soʻngida u Rossiya chempionatiga koʻchib oʻtdi va birinchi liganing „Turbostroitel" (Kaluga) jamoasiga oʻtdi. Kaluga jamoasi safida besh yil oʻynadi. Jamoasi safida 100 dan ortiq oʻyin oʻtkazdi. 1995-yilda u 11 ta gol bilan uchinchi liga zona turnirining eng yaxshi toʻpurari boʻldi. 1997-yilda „GBK Kokkola" jamoasi uchun Finlandiya ikkinchi divizionida oʻynagan. Ulyanovsk „Volga" futbolchining soʻnggi professional klubiga aylandi.

Shahsiy hayot
-------------

Futbolchilik faoliyatini tugatgandan soʻng, u Ulyanovskda yashagan, biznes bilan shugʻullangan. Uylangan, ikki qizi bor edi.

U 2021-yil 17-iuyn kuni Ulyanovskda futbol oʻynab yurganida yurak xurujidan vafot etdi.

Manbalar
--------

1. ↑  Futbol! i tolko futbol![*sayt ishlamaydi*]
2. ↑  „С футболом до последнего. Ушёл из жизни известный нападающий Камиль Ферханов". 17-iyun 2021-yilda asl nusxadan arxivlandi. Qaraldi: 17-iyun 2021-yil.

Havolalar
---------

* Footballfacts.ru
**Adile Nashit** **(** 1930-yil 17-iyunda tugʻilgan 1987-yil 11-dekabrda vafot etgan) turk aktrisasi boʻlib, u *"Baxtli kunlar"* va *"Hababam Sınıfı"* (Hababam Sınıfı) kabi filmlarda Munir Oʻzkulning sherigi sifatida tanilgan. Shuningdek, koʻplab spektakllar va filmlarda chiroyliy rollar ijro etgan. *"Uykudan Önce"* („Uyqudan oldin") nomli bolalar dasturida hikoyachi ham boʻlgan.

Biografiya
----------

U Turk komediyachisi Nashit Oʻzjanning qizi boʻlgan, otasi Usmonlilar armiyasi polkovnigi, uning ammasi turk – arman teatri aktrisasi Amelya Xanim Selim Nashit Oʻzjanning singlisi edi. Istanbul Ayollar muzeyining rasmiy veb-saytida uning buvisi Usmonli Istanbulch kanto raqqosasi boʻlgan Küçük Virjin boʻlganligi aytiladi. Uning turmush oʻrtogʻi Yorgi va farzanlari Andre va Niko musiqachi boʻllishgan, Odilning onasi raqqosa va sahna aktrisasi boʻlgan. Adile Nashit ikki marta turmush qurgan Jemal Inje va Ziya Keskinerga turmushga chiqan. U Kemal Sunal, Munir Oʻzkul va boshqa taniqli turk aktrisalari va aktyorlari bilan rol oʻynagan.

2016-yilda Google Doodle uning 86 yoshini nishonladi.
 

### Televizion

* *Annem Annem*
* *Uykudan Önce* (1981)
* *Kuruntu Ailesi* (1986)

Manbalar
--------

1. ↑  „İstanbul Kadın Müzesi - Küçük Virjin". 22-aprel 2017-yilda asl nusxadan arxivlandi. Qaraldi: 21-aprel 2017-yil.
2. ↑  „Unutulmaz 14 karakteriyle Şener Şen" (tr). *tiyatronline.com*. Qaraldi: 17-mart 2022-yil.
3. ↑  „The Stupid Millionaire (1974)" (en-US). *IMDb*. Qaraldi: 17-mart 2022-yil.
4. ↑  *ŞAKA.* „Gönlümüz kırk yıldır o mavi boncukta" (tr). *www.hurriyet.com.tr*. Qaraldi: 17-mart 2022-yil.
5. ↑  „Adile Naşit's 86th birthday". Qaraldi: 17-iyun 2016-yil.

Tashqi havolalar
----------------

* Adile Nashit IMDbda Buni Vikimaʼlumotlarda tahrirlash

Andoza:S-ach

|  |  |  |
| --- | --- | --- |
| Oʻtmishdoshi:**Hülya Koçyiğit** | **Golden Orange Award for Best Actress**1976  **for *İşte Hayat***  | Vorisi:**Semra Özdamar** |
**Ilmi Gʻaniyevich Ametov** (qrim tatarcha: , „Ilmi Amet Bayrach"; 1947-yil Samarqand −16-avgust 2011-yil, Simferopol, Ukraina) – Sovet va Qrim-tatar haykaltaroshi, 1960-yillardan beri Qrim-tatar milliy harakati faoli.

Hayoti
------

Ilmi Ametov 1947-yilda Oʻzbekiston SSR Samarqand viloyatining Kattaqoʻrgʻon shahrida Sudakdan deportatsiya qilingan Anife Usmon va Gane Amet oilasida tugʻilgan. U Amir-Ali Seit-Mamut-oʻgʻli oilasidan chiqqan, uning ikki oʻgʻli, jiyani va kuyovi 1866-yilda Abbot Parteniusni oʻldirishda ayblangan va 1868-yilda Kef (hozirgi Feodosiya) shahrida qatl etilgan.

1966-yilda Navoiy politexnika institutiga oʻqishga kirdi, lekin 1968-yilda dekanatning koʻplab ogohlantirishlaridan soʻng Qrim tatarlarining milliy harakatida qatnashgani uchun oʻqishdan haydaldi. Oʻsha yili Ametov va uning oilasi Qrimga qaytib keldi va keyinchalik Krasnodar oʻlkasining Krimsk shahriga joylashdi.

Ametov 1967-yilda Moskvaga boradi va u yerda dissidentlar Pyotr Yakir, Vladimir Bukovskiy va Mustafo Jemilev bilan uchrashadi.

1969-yil 18-mayda Nijnebakanskayada faollar yigʻilishida oʻzining boʻlajak turmush oʻrtogʻi Fatma bilan tanishdi, u oʻqituvchilik qiladi.

Chet elga tashish uchun Moskva va SSSR viloyatlariga milliy harakat hujjatlarini yetkazib berdi.

1971–1974-yillarda Boku davlat rassomlik bilim yurtining toshni badiiy qayta ishlash fakultetida tahsil olgan, 1977-yilda Bokudagi restavratsiya ustaxonalarida ishlagan, keyin Krasnodar oʻlkasiga qaytib kelgan.

Haykaltarosh 1987-yilda Qrimga koʻchib oʻtdi, avval Stariy Krim shahrida, keyin esa Simferopolda joylashdi.

1987–1988-yillarda Surb-Xach monastiridagi buloqlarda oʻz kuchi bilan restavratsiya ishlarini olib bordi.

2004–2006-yillarda Ametov „Maarifchi" Qrim-tatar oʻqituvchilari uyushmasi bilan birgalikda vayron qilingan muqaddas joylarga yodgorlik belgilarini ishlab chiqarish va oʻrnatish boʻyicha bir qator loyihalarni amalga oshirdi.

Ilmi Ametov 2011-yil 16-avgustga oʻtar kechasi uzoq davom etgan xastalikdan soʻng vafot etdi. Ertasi kuni Simferopolning Kebir Jomiy bosh masjidida boʻlib oʻtgan vidolashuv marosimida parlament raisi Mustafo Jemilev, Qrim Oliy Radasi deputatlari Refat Chubarov va Leonid Pilunskiy, Qrim hukumati vakillari va boshqa jamoat va siyosiy arboblar ishtirok etdi.

Manbalar
--------


1. ↑  Ilmi Gʼani ogʼlu Amet Wayback Machine saytida arxivlandi (2016-04-25). / / \ Qasevet: Istoriko-etnograficheskiy jurnal. – № 34, 2011
2. ↑  Anons na 5 iyunya 2012 // Krimskoe informatsionnoe agentstvo
3. ↑  Ilmi Gʼani ogʼlu Amet Wayback Machine saytida arxivlandi (2016-04-25). / / \ Qasevet: Istoriko-etnograficheskiy jurnal. – № 34, 2011
4. ↑  Kovalchuk Anna Bentajniy dux mastera 06.06.2012 // Vseukrainskiy informatsionno-kulturniy sentr
5. ↑  Ilmi Ametov // Golos Krima. – 19.08.2011.
6. ↑  Ilmi Gʼani ogʼlu Amet Wayback Machine saytida arxivlandi (2016-04-25). / / \ Qasevet: Istoriko-etnograficheskiy jurnal. – № 34, 2011
7. ↑  Ilmi Ametov // Golos Krima. – 19.08.2011.
8. ↑  Useinova Gulnara „On jil dlya naroda bez falshi, i znachit, ostalsya jivim" // Golos Krima. —08.06.2012
9. ↑  Skonchalsya izvestniy krimskiy skulptor Ilmi Ametov // Krim24. – 16.08.2011
**Farida Hamidovna Mansurova** (1952-yil 2-may – 2021-yil 1-iyul) – Tojikistonlik fiziolog va ilmiy tadqiqotchi, gastroenterologiya boʻyicha tibbiyot fanlari doktori.

Biografiyasi
------------

Samarqand shahrida shifokor oilasida tugʻilgan Farida Mansurova Hamid Mansurov va Irina Mansurovalarning kenja farzandi boʻlgan. Farida Mansurova ilk taʼlimni tumanida joylashgan rus maktibida olgan.1959—1969-yillar davomida u mahalliy rus maktabini muvaffaqiyatli tamomlagan. Oʻrta maktabni yakunlagach, Tojikiston davlat tibbiyot institutiga oʻqishga kirgan.

Farida Mansurova 1975-yilda Tojikiston davlat tibbiyot institutini tamomlagan va 1977-yilgacha shu muassasaning ichki kasalliklar boʻlimida internatura bosqichida tahsil olgan. 1977-yildan 1982-yilgacha Tojikiston davlat tibbiyot institutining klinikasi Gastroenterologiya boʻimida faoliyat yurtigan. Keyingi ish faoliyatini Gastroenerologiya ilmiy institutida Tibbiyot biokimyosi boʻlimi ilmiy xodim sifatida davom ettirgan. 1982-yildan boshlab 2002-yil yanvarigacha Tojikiston Davlat Tibbiyot Instituti biokimyo kafedrasini boshqargan. 1984-yilda Moskva Sechenov tibbiyot akademiyasida oʻzining ilmiy ishini muvaffaqiyatli himoya qilgan. 1998-yilda Tojikiston Davlat tibbiyot institutida nomzodlik dissertatsiyasini aʼlo baholar bilan himoya qilgan va doktorlik unvonini qoʻlga kiritgan. 2002-yil 1-fevraldan boshlab Farida Mansurova Gastroenterologiya ilmiy-tadqiqot instituti direktorining yordamchisi lavozimida faoliyat yurita boshlagan, ilmiy tadqiqot instituti direktor yordamchisi lavozimda 2010-yilgacha ishlagan. Keyinchalik esa Biologiya va amaliy tibbiyot markazi laboratoriyasida oʻz faoliyatini boshlagan.

Tojikiston Fanlar Akademiyasi aʼzosi Farida Mansurova oʻz faoliyati davomida oʻn beshta maqola va jami 235 dan ortiq ilmiy ishlarga mualliflik qilgan. Farida Mansurova muallifligida uchta monografiya chop etilgan. Farida Mansurova qoʻl ostida koʻplab talabalar nomzodlik dissertatsiyalarini himoya qilishgan.

Manbalar
--------

1. ↑  „Mansurov, Hamid - Prominent tajik figures of the". *fayllar.org*. 23-iyun 2018-yilda asl nusxadan arxivlandi. Qaraldi: 16-noyabr 2017-yil.
2. ↑  „МАНСУРОВА Фарида Ҳамидовна - М - Энциклопедия - Каталог статей - ТГМУ имени Абуали ибни Сино".  Old.tajmedun.tj (16-fevral 2013-yil). 17-noyabr 2017-yilda asl nusxadan arxivlandi. Qaraldi: 16-noyabr 2017-yil.
3. ↑  „Farida Mansurova - Academy of Sciences of the Republic of Tajikistan, Dushanbe - on ResearchGate". *ResearchGate*. Qaraldi: 16-noyabr 2017-yil.
4. ↑  „Шӯъбаи биокимиёвӣ / Отделение клинической биохимии - ИНСТИТУТ ГАСТРОЭНТЕРОЛОГИИ МЗ СЗН РЕСПУБЛИКИ ТАДЖИКИСТАН". *gastroenterology.tj*. 24-noyabr 2017-yilda asl nusxadan arxivlandi. Qaraldi: 19-noyabr 2017-yil.
**Lapinjärvi** ( Finnish pronunciation: [ˈlapinˌjærʋi] ; shvedcha: *Lappträsk* ) Finlandiyadagi munisipalitetdir. Uusimaa mintaqasida joylashgan. Munitsipalitet 2,497 aholiga ega ( 28 February 2023 ) va 339,31 kvadrat kilometr (131,01 kv.mi) maydonni egallaydi, shundan 9,44 km2 (3,64 kv miya) suvdir. Aholi zichligi – har kvadrat kilometrga 7,57 nafar (19,6/kv.m.).

Qo'shni munitsipalitetlarga quyidagilar kiradi - Iitti, Kouvola, Loviisa, Myrskylä va Orimattila .

Munitsipalitetning ikki tilli boʻlib, ulardan koʻpchilik fin va ozchilik shved tilida soʻzlashadi.

Lapinjärvi ko'li Lapinjarvidagi ma'muriy qishloq markazi yaqinida joylashgan.

Siyosati
--------

Finlandiyaning 2011 yilgi Lapinyarvidagi parlament saylovlari natijalari:

* Shvetsiya Xalq partiyasi 33,2%
* Markaz partiyasi 16,8%
* Haqiqiy finlar 16,2%
* Milliy koalitsiya partiyasi 11,2%
* Sotsial-demokratik partiya 10,4%
* Yashil liga 4,3%
* Chap ittifoq 3,9%
* Xristian demokratlar 2,1%

Lapinjärvi shahrida tug'ilgan odamlar
-------------------------------------

* Gustaf Rosenkvist (1855-1931)
* Vilgelm Rosenkvist (1856-1925)
* Hilda Kakikoski (1864-1912)
* Otto Slatis (1864-1940)
* Yoxan Strömberg (1868-1952)
* Gustaf Storgårds (1869-1945)
* Mikko Innanen (1978 -)

Ma'lumotnomalar
---------------

Havolalar
---------

Media related to Lapinjärvi at Wikimedia Commons

* Lapinjärvi munitsipaliteti - Rasmiy veb-sayt (fincha and shvedcha)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * k
* m
* t

Sharqiy Uusimaa munitsipalitetlari |
| --- |
|  |
| Munitsipalitetlar | 
* Askola
* Lapinjärvi
* Loviisa
* Myrskylä
* Porvoo
* Pukkila
* Sipoo
 | 
Coat of arms of Eastern Uusimaa |
|  |
| Sobiq munitsipalitetlar | 
* Liljendal
* Porvoon maalaiskunta
* Pernå
* Ruotsinpyhtää
 |
|  |
| 
* **Sharqiy Uusimaa**
* **Finlandiya**
 |

 |

|  |  |
| --- | --- |
| Stub ikona | *Finlandiya haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Oʻzbekiston Respublikasining Davlat Gerbi
**Davlat gerbi** — davlat ramzlaridan biri. Unda davlatning milliysiyosiy, iqtisodiy xususiyatlari, ijtimoiy va davlat tuzumi, geografik va b. belgilari oʻz ifodasini topadi. Gerb davlat bayroqlarida, muhrda, rasmiy blanklarda, muhim hujjat, pul va davlat zayomlarida, baʼzi binolarda tasvirlanadi. Davlat gerbining mazmuni konstitutsiya yoki maxsus qonun bilan belgilanadi (jahondagi davlatlar gerblari tasviri haqida tegishli maqolalarga q.).

Oʻzbekiston Respublikasi Davlat gerbining rangli va oq-qora tasviri "Oʻzbekistan Respublikasi Davlat gerbi toʻgʻrisida"gi qonun (1992-yil 2 iyul)da tasdiqlangan.

Oʻzbekiston Respublikasining Davlat gerbi quyidagi koʻrinishga ega: togʻlar, daryolar va soʻl tomoni bugʻdoy boshoqlaridan, oʻng tomoni esa chanoqlari ochilgan gʻoʻza shoxlaridan iborat chambarga oʻralgan gullagan vodiy uzra quyosh zarrin nurlarini sochib turadi. Gerbning yuqori qismida respublika hurligining ramzi sifatida 8 burchak tasvirlangan boʻlib, uning ichki qismida yarim oy va yulduz tasviri bor. Gerbning markazida baxt va erksevarlik ramzi — qanotlarini yozgan Xumo qushi koʻrinadi. Gerbning pastki qismida respublika Davlat bayrogʻini ifoda etuvchi chambar lentasining bantida "Oʻzbekiston" deb yozib qoʻyilgan. Oʻzbekiston Respublikasi Davlat gerbi va uning tasvirini aks ettirish lozim boʻlgan hollar, shu bilan bogʻliq tartib-qoidalar yuqoridagi qonunda belgilangan.

Yana qara
---------

* Gerb
* Davlat bayrogʻi

Adabiyot
--------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Woluwe-Saint-Pierre** (fransuzcha talaffuzi: ​*wolywe sɛ̃ pjɛʁ*, gollandcha talaffuzi: *sɪnt ˈpitərs ˈʋoːlyʋə*) – Belgiyaning Bryussel-poytaxt mintaqasidagi 19 ta munitsipalitetdan biri. Shahar poytaxtning sharqiy qismida joylashgan boʻlib, Etterbeek, Auderghem va Woluwe-Saint-Lambert, shuningdek, Kraainem va Tervuren Flamand munitsipalitetlari bilan chegaradosh hisoblanadi. Bryusselning barcha munitsipalitetlari bilan bir qatorda rasmiy ikki tildan (fransuz-golland) foydalanadi.

2022-yil 1-yanvar holatiga koʻra munitsipalitetda 42 216 nafar aholi istiqomat qiladi. Umumiy maydoni 8,94 km 2 (3,45 sq mi), bu aholi zichligini 4,722/km 2 (12,230/sq mi) tashkil qiladi. Shahar hududi asosan parklar bilan qoplangan. Shaharning mashhur joylari de Tervurenlaan avenyusi va Marshal Montgomeri maydoni hisoblanadi. Bir paytlar munitsipalitetni Senna daryosi kesib oʻtgan.

Tarixi
------

Woluwe-Saint-Pierre nomining ilk koʻrinishi shakllanishi 1117-yilga toʻgʻri keladi. Bu haqida Forest shahridan topilgan nizomda keltirilgan. Oʻsha paytda, asl qishloq va uning fermalari Leuven yaqinidagi Park Abbeyga bogʻliq edi. Shaharda bir necha bor ocharchilikni boʻlgan.

Fransiya inqilobi Woluwe-Saint-Pierre uchun taʼsir qiladi. Yoʻllar xavfli boʻlib qoladi, diniy erkinliklar keskin cheklandi, mahalliy yovvoyi tabiatning koʻp qismi oziq-ovqat uchun yoʻq qilindi va koʻmir hamda oʻtin yetishmasligi odamlarni isitish uchun torfdan foydalanishga majbur qildi. Mahalliy maʼmuriyat Bryusseldan mustaqillikka erishdi, 26-mayda oʻzining birinchi merini va 1819-yilda birinchi munitsipal kengashini saylaydi. Yangi munitsipalitetga ochilgan tijorat imkoniyatlari yangi boylik davrining boshlanishini belgiladi. Munitsipalitet XIX asrning soʻnggi yigirma yilligiga qadar juda tez rivojlanadi. Avenyu de Tervueren kabi yangi yoʻllar, yangi poyezd yoʻli, Stoklet saroyi kabi koʻrkam uylar va Woluwe Park qurilgan. 1906-yilda poyga yoʻli qurilgan. Turar-joy maydonlari Birinchi jahon urushidan keyin paydo boʻlgan va keyingi urbanizatsiya Ikkinchi jahon urushidan keyin sodir boʻlgan. Hozirgi vaqtda 1918-yilgacha keng tarqalgan qishloq xoʻjaligi va baliqchilik butunlay yoʻqoldi. Hudud deyarli faqat iqtisodiyotning xizmat koʻrsatish sohasiga bogʻliq.

Manbalar
--------

1. ↑  „Molenbeek-Saint-Jean IBSA". *ibsa.brussels*. Qaraldi: 24-sentyabr 2021-yil.
**Ibrohim masjidi** – Hong Kongning Vonkok shahrida joylashgan masjid. Bino Hong Kongda qurilgan eng oxirgi oltinchi masjid hisoblanadi. Ibrohim masjidi United Welfare Union Hong Kong Limited tomonidan qurilgan boʻlib, aynan ushbu tashkilot tomonidan boshqariladi.

Tarixi
------

2011-yil mart oyida bir guruh musulmonlardan tashkil topgan jamoa Xitoy hukumatiga yangi masjid qurilishi uchun yer soʻrab murojaat qiladi. Hukumat tomonidan bir yil muddatga mamlakatning maʼlum bir qismidan yer taklif qilinadi, biroq ushbu taklif keyinchalik rad etilib, uning oʻrniga masjidni qurish uchun Hoi Wan Road yeri qulayroq deb topiladi. 2012-yilning 20-sentyabrida hukumatning yer boʻlimi ushbu arizani maʼqullaydi va 2013-yilning 1-fevralida masjid uchun kerakli maydon Hong Kong Birlashgan farovonlik ittifoqiga topshiriladi.

Masjid qurilishi 2013-yil iyul oyida boshlangan boʻlib, 2013-yil 24-noyabrda qurib bitkaziladi va rasman ochiladi.

Masjid uchun berilgan ijara muddati tugagach, yer maydoni 2019-yil oxirigacha hukumat tomonidan qaytarib olinadi. Biroq 2019-yilda ushbu masjid uchun boshqa bir muqobil yer maydonini taklif qiladi. Yangi binoning qurilish ishlari 2020-yil iyul oyida boshlanadi. 2020-yil 1-yanvarda qurilish qisman yakunlanadi. Keyinchalik avvalgi masjid buzib tashlanadi va Ibrohim masjidi rasman Mong Kokdagi yangi joyga koʻchiriladi.

Arxitekturasi
-------------

Masjid musulmonlar uchun bir qancha qulayliklarga ega. Jumladan, ushbu binoda tahorat xonasi, dars xonalari, majlislar zali va imom xonasi ham mavjud. Ular diniy va madaniy qadriyatlar va meʼyorlarga koʻra ayollar va erkaklar uchun alohida-alohida xonalarga ega.

Masjidga borish yoʻli
---------------------

Masjidga Hong Kong metropolitenining Mong Kok bekati C2 chiqish joyidan piyoda yetib borish mumkin.

Manbalar
--------

1. ↑  „Masjid Ibrahim in Yau Tsim Mong District, Kowloon".  salatomatic.com. 24-mart 2014-yilda asl nusxadan arxivlandi. Qaraldi: 21-aprel 2014-yil.
2. ↑  „Newsletter".  Islamic Union of Hong Kong (sentyabr 2013). 17-fevral 2015-yilda asl nusxadan arxivlandi. Qaraldi: 24-mart 2014-yil.
3. ↑  „Opening Ceremony of Masjid Ibrahim (Ibrahim Mosque), Yau Ma Tei, Hong Kong, Article & Images, Page 01/04" (ar).  Hazrocity.com (30-noyabr 2013-yil). 31-dekabr 2014-yilda asl nusxadan arxivlandi. Qaraldi: 21-aprel 2014-yil.
4. ↑   *Highlights Of Masjid lbrahim Yau Ma Tei Kowloon Hong Kong 2013*.
5. ↑  „Ibrahim Mosque, Yau Ma Tei,, Hong Kong - Islamic Centers, Masjids Mosques, Muslim Owned Businesses, Islamic Schools and Colleges".  Islamicfinder.org (9-yanvar 2014-yil). 24-mart 2014-yilda asl nusxadan arxivlandi. Qaraldi: 21-aprel 2014-yil.